Βαθύλακκος Δράμας

Ο Βαθύλακκος (πρώην ΚόβιτσαΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 119.) είναι ορεινό χωριό της περιφερειακής ενότητας Δράμας στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011 ο πληθυσμός του ανέρχεται στους 98 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10483 (σελ. 9 του pdf).

 Γενικά και ιστορικά στοιχεία 
Ο Βαθύλακκος είναι κτισμένος σε υψόμετρο 510 μέτρων στις νοτιοανατολικές πλαγιές του Φαλακρού όρους και βρίσκεται 11 χιλιόμετρα βόρεια από το κέντρο της πόλης της Δράμας.

Το 1530 αναφέρεται σε οθωμανική στατιστική ως Κοζνίτσε, ενώ ο πληθυσμός του ήταν κατά μεγάλη πλειοψηφία χριστιανικόςHarun Yeni, Demography and settlement in Paşa Sancağı Sol-Kol region according to Muhasebe-i Vilayet-i Rumeli Defteri dated 1530 , Department of History - Bilkent University, A Master’s Thesis, Ankara September 2006, σελ. 76.. Ωστόσο, στις αρχές του 20ού αιώνα, σύμφωνα με μια βουλγαρική εκτίμηση εκείνης της εποχής, επρόκειτο για έναν αμιγώς μουσουλμανικό οικισμό 410 κατοίκωνВасил Кънчов, Македония. Етнография и статистика, София, 1900, σελ. 198.. Περιήλθε στο ελληνικό κράτος κατά τη διάρκεια των Βαλκανικών Πολέμων, ωστόσο κατελήφθη προσωρινά από τον βουλγαρικό στρατό στον Α΄ Παγκόσμιο Πόλεμο, περίοδο κατά την οποία η κτηνοτροφία του οικισμού υπέστη απώλειες από τις υπεξαιρέσεις των αρχών κατοχήςRapports et enquêtes de la Commission interalliée sur les violations du droit des gens commises en Macédoine orientale par les armées bulgares, Impr. et Librairie Berger-Levrault, 1919, σελ. 346.. Τον Οκτώβριο του 1941 το χωριό καταστράφηκε από τα βουλγαρικά στρατεύματα Κατοχής στο πλαίσιο της καταστολής της εξέγερσης της Δράμας και των μαζικών αντιποίνων που ακολούθησανΣπύρος Κουζινόπουλος, Δράμα 1941. Μια παρεξηγημένη εξέγερση, εκδόσεις Καστανιώτη, Αθήνα 2011, σελ. 171..

Με βάση το ΦΕΚ 251Α - 20/11/1919 προσαρτήθηκε στην τότε κοινότητα Βησωτσάνης (Ξηροπόταμου). Το 1927 με το ΦΕΚ 76Α - 02/05/1927 έλαβε τη σημερινή του ονομασία. Διοικητικά, μέχρι το 1997 ανήκε στην επαρχία Δράμας, ενώ σύμφωνα με το Σχέδιο Καλλικράτης μαζί με το Μοναστηράκι αποτελούν την τοπική κοινότητα Μοναστηρακίου που υπάγεται στη δημοτική ενότητα Δράμας του ομώνυμου δήμου.

Εκκλησιαστικά το χωριό υπάγεται στη μητρόπολη Δράμας και ο κεντρικός ναός του είναι αφιερωμένος στην Κοίμηση της Θεοτόκου. Στον Βαθύλακκο εδρεύει ο πολιτιστικός σύλλογος «Ο Πρόσφυγας».

 Απογραφές πληθυσμού 
Απογραφή1920192819401951196119711981199120012011Πληθυσμός607Βασίλειον της Ελλάδος. Υπουργείον Εθνικής Οικονομίας, Διεύθυνσις Στατιστικής, Πληθυσμός του Βασιλείου της Ελλάδος κατά την απογραφήν της 19 Δεκεμβρίου 1920, Εν Αθήναις, 1921, σελ. 76.1304152182021418869;98

 Εικόνες του χωριού 

 Παραπομπές 

Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας